เที่ยวบินแอร์เอเชียจากอินโดฯไปสิงคโปร์ขาดการติดต่อ คาดว่าตกกลางทะเล
มีผู้โดยสารรวมพนักงานบนเครื่องทั้งหมด 162 คนซึ่งยังไม่ทราบชะตากรรม
WASHINGTON — เครื่องบินแอร์บัส A320 ของสายการบินแอร์เอเชียพร้อมผู้โดยสาร 155 คนและพนังานบนเครื่อง 7 คน ขาดการติดต่อกับศูนย์ควบคุมการจรจาจรทางอากาศเมื่อเวลา 7 โมงเช้า 24 นาที ตามเวลาท้องถิ่น ขณะกำลังมุ่งหน้าจากเมือง Surabaya ในอินโดนีเซียไปยังสิงคโปร์ หลังจากขึ้นบิน 42 นาที แอร์เอเชียระบุว่าผู้โดยสาร 155 คน เป็นชาวอินโดฯ 149 คน ชาวเกาหลีใต้ 3 คน ชาวสิงคโปร์ มาเลเซียและอังกฤษอย่างละคน โดยมีรายงานหลายชิ้นระบุว่าเครื่องบินอาจตกกลางทะเล ขณะนี้หน่วยกู้ภัยได้หยุดการออกค้นหาเครื่องบินลำที่ขาดการติดต่อไปนี้แล้วชั่วคราว เนื่องจากสภาพอากาศไม่อำนวย